Elke hoofstuk bevat resepte wat gepas is vir die seisoen, maar jou toelaat om te besluit waarvoor jy lus het. Dié boek gaan bedrywige kokke weer laat uitsien daarna om die kombuiskaste in te vaar en gaan elke dag se kookervaring weer in ’n genieting omskep. Met resepte wat oor en oor die toets van die tyd deurstaan het, gekombineer met vars, nuwe idees, bied dit ’n uitkoms vir elke ma en besige kok.
Sy moet daarteen stry om nie ’n slagoffer te word nie en wil die horlosie terugdraai sodat sy weer kan wees wie sy was, Gideon wie hy was. Durf sy Gideon se sending na Mgowenibaai in die wind slaan? Kan sy Willa Neethling, die vrou wat vir alles verantwoordelik is, vergewe? En hoe gaan haar pa, die mens naaste aan haar, op ’n tyding reageer wat hom ten nouste raak?
Anderkant die môrester is die verhaal van ’n meisie wat leer om die onmoontlike te aanvaar, asook ander mense mét hulle swakhede. Sy leer dat om te vergewe en om lief te hê, die sleutel tot geluk is.
Moet ’n meisie op 17 ’n ou hê? Dit is die vraag waaroor Karli moet kopkrap vir die komende debatkompetisie.
Maar in werklikheid is die debat op die oomblik die minste van haar bekommernisse. Daar is soveel ander vrae waarmee sy worstel ...
En dan is die Valentynsbal ook nog om die draai. Moet sy maar saam met Juan gaan, al irriteer hy haar die meeste van die tyd? Of moet sy ’n kans waag met Stefan, die aantreklike donkerkop met die bruin oë, wat probeer om haar seerkry met pers blommetjies minder te maak?
Alet en Nerine het begin saamskryf toe hulle besef het dat daar nie genoeg lekker tienermeisieboeke op die mark is nie. Hulle skryf die tienerboeke altyd saam. Dit is vir hulle ongelooflik opwindend om so saam te skryf. Op hierdie manier druk hulle mekaar verder as wat hulle dit as individue sou waag. Dit veroorsaak dat die karakters en situasies by enige persoonlike ervarings verbygroei.